Pieni merenneito (patsas)
Pieni merenneito on Kööpenhaminan satamassa sijaitseva kuvanveistäjä pientä merenneitoa esittävä Edvard Eriksenin pronssiveistos. Se on sijoitettu rantakiville keskeisen Churchill-puiston merenpuoleiseen reunaan. Patsas paljastettiin elokuussa 1913.
Havis Amanda
Ranskassa opiskellut ja siellä jo paljon meriittiä kuvanveistäjänä hankkinut Ville Vallgren oli kauan saanut odottaa Suomesta merkittävää patsastilausta. Vihdoin vuonna 1904 Suomen Taideyhdistyksen johto, erityisesti Albert Edelfeltin ja Leo Mechelinin aloitteesta, esitti Helsingin kaupunginvaltuustolle ehdotuksen, että Vallgrenilta tilattaisiin ulkoilmaveistos. Tilaus tehtiin vuonna 1905, valettiin pronssiin 1906 ja kaksi vuotta myöhemmin "Merenneito" (Havis Amanda) -suihkukaivo paljastettiin Helsingin Kauppatorilla. Vuonna 1907 Havis Amanda oli ollut näytteillä Pariisin taidesalongissa ja ranskalaiset olivat kaavailleet jo sen sijoittamista Champs-Élysées’n varrelle.